**Iberski ali Pirenejski polotok**

**Skupne značilnosti**

**Položaj in zgodovinski okvir polotoka**

1. Iberski polotok predstavlja **skrajni jugozahodni del Evrope**, ki je od ostale Evrope ločen z gorovjem **Pireneji** od Afrike pa z ozkimi **gibraltarskimi vrati**
2. z Črno celino je bil Iberski polotok povezan predvsem v preteklosti
3. **v 8. stoletju** so iz Afrike na Iberski polotok prodrli **Arabci** in boj proti tem zavojevalcem (**reconquista**) je trajal vse do petnajstega stoletja, večstoletna arabska zasedba pa je pustila **globoke sledove v kulturi iberskih narodov**
4. v **borbi proti Arabcem** sta se dokončno izoblikovali državi, ki še danes zavzemata večji del polotoka, **Španija in Portugalska**
5. **v 15. in 16. stoletju** sta se iberski državi usmerili v **prekomorska osvajanja** in postali **vodilni kolonialni velesili**, kasneje pa je njuna kolonialna moč začela usihati na račun zahodnoevropskih sil ter v zadnjem obdobju Nemčije in ZDA

**Slika v knjigi na strani 86 nam prikazuje samostanski komleks v Lizboni zgrajen v razkošnem slogu 16. stoletja, ko je bila Portugalska, poleg Španije, vodilna kolonialna velesila!**

1. v prvi polovici 20. stoletja **(1936-39)** je **Španijo** pretresala **državljanska vojna**, v kateri je zmagal **Franco**
2. njegova zmaga je pomenilazačetek obdobja **frankizma**, ki je trajalo do njegove smrti **leta 1975**, ko se je Španija začela preobražati v **demokratično parlamentarno monarhijo**
3. podoben **režim Salazarja in njegovega naslednika** je v obdobju **1929-1974** vladal tudi v sosednji **Portugalski**
4. **Kneževina Andora**, miniaturna državica v Pirenejih je neodvisna od leta 1278
5. **poglavarja države** v tej državi **sta predsednik francoske republike in urgelski škof**, ki imata po **novi ustavi iz leta 1993** pravico **ugovora le glede meja z Španijo in Francijo**
6. **v Andori ima zakonodajno oblast Obča skupščina andorskih dolin z 28 poslanci** (državna ureditev Andore je **demokratična parlamentarna avtonomna kneževina** pod pokroviteljstvom Francije in Španije)
7. **Gibraltar** je britanska posest od leta 1704, od leta 1969 ima status britanskega dominiona z notranjo avtonomijo

**Površje in reke**

1. ogrodje polotoka predstavlja **star hercinski masiv Meseta**, ki jo **omejujejo mladonagubana gorstva**, **Kantabrijsko gorovje in Pireneji** na severu**, Betijsko gorovje s Sierro Nevado** pa na jugu

**Leva zgornja slika v knjigi na strani 87 na prikazuje osrednji del Pirenejev!**

1. **Kastilsko gorovje** na sredini polotoka **deli Meseto** na dve planotasti pokrajini osrednje Španije, na **Staro Kastilijo** na severu in **Novo Kastilijo** na jugu
2. planoti sta **visoki 600-700 metrov** in razen na območju Madrida sta **redko poseljeni**
3. na severovzhodu se relief zniža z **Aragonskem nižavjem** ob reki **Ebro**, na jugu pa z **Andaluzijskim nižavjem** ob reki **Guadalquivir**

**Poiščite v atlasu na strani 42 vse omenjene reliefne enote!**

1. **nižji svet** je tudi v **portugalskem primorju**, kjer se izlivajo reke **Douro, Tejo in Guadiana**
2. **reke** predstavljajo pomemben **energetski vir** (hidrocentrale), pomebno vlogo pa imajo tudi v **kmetijstvu** (namakanje)

**Poiščite v atalsu na strani 42 vse omenjene reke!**

**Podnebna območja Iberskega polotoka**

1. Iberski polotok označujejo **trije močno različni klimatski tipi**
2. **kontinentalno podnebje** (oziroma njegovo posebno inačico) najdemo na planotah **Mezete**, v zaprti notranjosti polotoka
3. značilne za ta podnebni tip so precej **hladne zime** in **topla poletja** ter **sredozemski padavinski režim** (malo padavin, večinoma padejo pozimi)
4. **pomladi to območje ozeleni**, **poleti** pa je to enolična, od **sonca ožgana stepska pokrajina**

**Spodnja slika v knjigi na strani 87 nam prikazuje območje in podobo kontinentalnega podnebja Iberskega poltoka!**

**S pomočjo klimograma Madrida razloži razporeditev padavin in potek temeprature v tem tipu podnebja!**

1. **oceansko podnebje** predstavlja pravo nasprotje kontinentalnemu podnebju in ga najdemo na **severni** **in zahodni strani polotoka** (na severu v pokrajini Asturija je Costa Verda ali Zelena obala ki že s svojim imenom kaže na zelene travnike in gozdove)
2. značilne za ta podnebni tip so **mile zime in velika vlažnost**
3. značilno je to podnebje za **Asturijo, Baskijo, Galicijo in severni del portugalskega primorja**

**Zgornja slika v knjigi na strani 88 nam prikazuje območje in podobo ocenskega podnebja Iberskega poltoka!**

**S pomočjo klimograma Gijona razloži razporeditev padavin in potek temeprature v tem tipu podnebja!**

1. zadnji podnebni tip iberskega polotoka je **sredozemski tip podnebja**
2. najdemo ga vzdolž **španske sredozemske pokrajine, na jugu v Andaluziji in v južni Portugalski**
3. značilne za ta podnebni tip so **mile zime ter vroča in suha poletja**, zato je nujno namakanje

**Spodnja slika v knjigi na strani 88 nam prikazuje območje in podobo sredozemskega podnebja Iberskega poltoka!**

**S pomočjo klimograma Valencie razloži razporeditev padavin in potek temeprature v tem tipu podnebja!**

**Etnična heterogenost prebivalstva**

1. za **Španijo** je značilna **zelo pestra etnična sestava prebivalstva**
2. **večina prebivalstva** v Španiji govori **španski jezik**, ki ga imenujejo tudi **kastilski**
3. **Kastilci so leta 1991** predstavljali **72% španskega prebivalstva**
4. v **Kataloniji, Valenciji in na Balearih** govorijo **katalonščino**, ki je tudi romanski jezik
5. **Katalonci** danes uživajo popolno **avtonomijo in narodnostne pravice le v Kataloniji**, ne pa tudi drugje, kjer živijo
6. pri **Kataloniji** velja omeniti, da je to **gospodarsko najbolj razvit del države**, v katerega se doseljujejo delavci iz drugih delov države
7. **Katalonci so leta 1991** predstavljali **16% španskega prebivalstva**
8. prav tako romanska manjšina so tudi **Galicijci**, ki živijo v manj razvitih in bolj agrarnih predelih **Galicije na severozahodu**
9. njihov jezik je v bistvu **portugalski dialekt**
10. od vseh manjšin uživajo najmanj pravic
11. **Galicijci so leta 1991** predstavljali **8% španskega prebivalstva**
12. nekaj posebnega so **Baski**, o katerih smo že govorili na primeru Francije
13. živijo ob **Biskajskem zalivu**, v štirih provincah v Španiji in v treh v Franciji
14. **Baski so leta 1991** predstavljali **2% španskega prebivalstva**
15. ob koncu velja omeniti, da so **manjšine** v Španiji začele pridobivati svoje osnovne pravice šele **po propadu frankizma**
16. **Portugalska** je etnično povsem **homogena država**, Portugalci predstavljajo **99%** državnega prebivalstva
17. bolj **pisana** je sestava prebivalstva **Kneževine Andore**
18. **30% je Andorcev, 61% je Špancev in 6% je Francozov, uradni jezik pa je katalonski**
19. prebivalci **Gibraltarja** so po rodu **Portugalci, Italijani, Maltažani, Angleži in Španci**
20. **uradni jezik je angleški**, čeprav se zelo uporablja tudi **Španski**

**Spodnja slika v knjigi na strani 89 nam prikazuje jezikovno sestavo Iberskega polotoka!**

**Vprašanja za ponavljanje!**

1. Katere so osnovne zgodovinske ločnice v zgodovinskem razvoju Iberskega polotoka?
2. Katere so osnovne značilnosti površja Iberskega polotoka!
3. Naštej najvažnejše reke Iberskega polotoka ter navedi njihovo gospodarsko vlogo!
4. Katere podnebne tipe najdemo na Iberskem polotoku in kakšne so njihove osnovne značilnosti!
5. Katere etnične skupine najdemo znotraj Španije in kje?
6. Kakšna so razlike v etnični sestavi prebivalstva med Španijo, Portugalsko in Andoro?

**Skupne značilnosti Iberskega polotoka**

**Položaj in zgodovinski okvir polotoka:**

1. zavzema skrajni jugozahodni del Evrope,
2. v 8. stoletju sem prodrli Arabci, zasedba trajala vse do 15. stoletja,
3. Španija in Portugalska na prehodu v novi vek vodilni kolonialni velesili,
4. španska državljanska vojna (1936-39), ki je vodila v frankizem,
5. na portugalskem diktatura Salazarja in naslednika (1929-74).

**Reliefne značilnosti Iberskega polotoka:**

1. ogrodje predstavlja star hercinski masiv Meseta, omejen je z mladonagubanimi gorstvi (Kantabrijsko gorovje in Pirineji na severu, Betijsko gorovje s Sierra Nevado na jugu),
2. Kastilsko gorovje deli Meseto na Staro in Novo Kastilijo,
3. na severovzhodu Aragonsko nižavje ob reki Ebro, na jugu Anadaluzijsko nižavje ob reki Guadalquivir, nižji svet še v portugalskem primorju ob rekah Douro (Duero), Tejo (Tajo) in Guadiana.

**Podnebna območja Iberskega polotoka:**

1. območje kontinentalnega podnebja (Meseta, zaprta notranjost),
2. območje ocenskega podnebja (severna in zahodna stran polotoka),
3. območje sredozemskega podnebja (španska sredozemska obala, Anadaluzija, južna Portugalska).

**Etnična heteregenost prebivalstva**

1. za Španija značilna pesta etnična sestava prebivalstva (Kastilci ali Španci, Katalonci, Galicijci, Baski),
2. Portugalska je etnično povsem homogena država (99% prebivalstva je Portugalcev),
3. bolj pisana je etnična sestava prebivalstva Andore (Andorci, Španci, Francozi),
4. prebivalci Gibraltarja so po rodu Portugalci, Italijani, Maltažani, Angleži in Španci .